Nemesi családból származott, apja gazdag földbirtokos és befolyásos helyi politikus volt. A fiú papi pályára készült, de önként beállt Kossuth Lajos zászlaja alá. Honvédhadnagyi, majd honvédfőhadnagyi beosztásban harcolta végig az 1848-49-es magyar szabadságharcot, számos csatában vett részt. A világosi fegyverletétel után kalandokkal teli úton angol földre emigrált, szándékában állt az angolok oldalán harcolni a krími háborúban, de végül nem került tűzközelbe. Ács Tivadar forrásai szerint az angolok oldalán harcolt a krimi háborúban Szevasztopolnál.